Cali:  Apropos Gschäftsübergab: De Stapi hett sin Lade au verchauft.    Stäffe:  Jo, jo: Alles wird GUT!    Cali:  Frogt sich nur, öb dä neui Inhaber HP Metz jetzt au Ambitione ufs Stadtpräsidium hett.    Stäffe:  Lieber en HP Metz als en HR Merz!    Cali:  Und für de Stapi wär denn de Wäg frei i Regierigsrot. Das Gremium wird jo immer weniger  bürgerlich. Die hätte denn scho zwei Adeligi: en Graf und en Chöng.    Stäffe:  S fählti nur no, dass d SVP mitem Freiherr Rudolf von Sottikon atritt.    Cali:  Dä hett kei Chance. S'Bauamt würd sini Wahlplakat unverzüglich konsfisziere und im Züüghuus ibschlüüsse.    Stäffe:  Apropos Regierigsrot: Was macht denn jetzt de Pfister Max?    Cali:  De Pfister, de Pfister? Dä übernimmt  s'Möbelgschäft vom Stöckli Willi.    Stäffe:  Jo, jo das gett no es Gstürm s nächst Johr mit dene Wahle.    Cali:  Umso meh als mer jetzt so ne Wahlverbund hend mit dene Äntlibuecher.    Stäffe:  S Büsi-Hildi brucht kei Angst z'ha: Sie ISCH en Äntlibuecheri und ihre Alt schnoret wie ne Äntlibuecher.    Cali:  Die stränge Herre vom kantonale Musikverband sind au uf dere Sünde-CD  registriert. Wäge dene cha de Marschmusig-Wettbewerb am Kantonale ned im Städtli döregfüert wärde.    Stäffe:  Wieso denn das?    Cali:  Das Städtli isch doch gemäss Marschmusigreglemänt tatsächlich 2 Meter z'churz!    Stäffe:  Jetzt defiliere sie halt a de Bahnhofstross. Aber das isch jo brutal längwiilig, ohni Kurve und nüd.    Cali:  Viel spannender wär en Chreisel-Parcours vo de  Ettiswilerstross i Friedhof hindere.    Stäffe:  De chönnt mer ändlich au die Leue-Fassade vernünftig iisetze und det die aktuelle Zwöschezyte iiblände.    Cali:  Und die Musig, wo im Friedhof obe die richtig Abzweigig findt, chonnt en Sonderpriis über.    Stäffe:  Gstiftet vom Willisauer Färnseh-Star und Chreisel-Guru Kreiliger Poldi.